Komisjoni määrus (EÜ) nr 347/2001,

19. veebruar 2001,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2559/2000, [2] eriti selle artiklit 9,

ning arvestades järgmist:

(1) Nimetatud määrusele lisatud kaupade koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000) [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuri, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris kõnealuse tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. veebruar 2001

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 293, 22.11.2000, lk 1.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kirjeldus | Klassifikatsioon (CN-kood) | Põhjendused |

1 | 2 | 3 |

1.Neli jaemüügiks kokkupakendatud eset, mille hulka kuuluvad: | | Neid nelja eset ei saa pidada jaemüügiks pakendatud komplektiks, sest need ei vasta konkreetsele vajadusele ja neid ei kasutata konkreetseks tegevuseks. |

a)Lapse ühevärviline võrkriidest silmkoerõivas, mis katab alakeha vööst kuni reie ülaosani (100 % sünteeskiust). Rõival on elastne vöö, värvli külge on kinnitatud kaks kaunistuspaela, millest üks on silmkoelisest võrkriidest, teine silmkoelisest 100 % sünteeskiust riidest.Rõiva servad on palistamata. Esiküljele on kinnitatud võrkriidest silmkoeline lillkaunistus. (seelik) (Vt foto nr 610 A) | 61045300 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6104 ja 61045300 sõnastusega. Grupi 95 märkuse 1 punkti e kohaselt jäetakse grupist välja gruppide 61 ja 62 tekstiilist maskeraadikostüümid. Vt ka HS selgitavat märkust rubriigile 9505 A 3. |

b)Plastkepp, millel on metalltäht ja sulgkaunistus.(Vt foto nr 610 B) | 95039032 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 9503, 950390 ja 95039032 sõnastusega. |

c)Paar paelaga kaunistatud tantsukingi (mänguasjad), millel on tekstiilpealsed ja mille pealsete ülaservas ning üle kingalaba on kummipael. Plasttaldadega. Mõlemal tantsukingal on silmkoelisest võrkriidest rosett ja 100 % sünteeskiust lehv.(Vt foto nr 610 C) | 95039037 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 64 märkuse 1 punktiga f ning CN-koodide 9503, 950390 ja 95039037 sõnastusega. Tantsukingi (mänguasju) ei peeta grupi 64 jalatsiteks pealsete ülaservas ja üle kingalaba oleva kummipaela tõttu. Kingade tekstiilmaterjal ei peaks tavakasutuse korral tantsukingadena vastu. |

d)Läbipaistvast plastmasslehest käekott esiküljele trükitud kujutisega, lukuga ja lindist õlarihmaga, mida ei saa reguleerida. Servad on kaunistatud.Mõõtmed: 16 cm × 13,5 cm × 4,5 cm (käekott) (Vt foto nr 610 D) | 42022210 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 4202, 420222 ja 42022210 sõnastusega. Grupi 95 märkuse 1 punkti d kohaselt jäetakse grupist välja spordikotid ja teised analoogsed rubriikidesse 4202, 4303ja 4304 kuuluvad mahutid. |

2.Kolm jaemüügiks kokkupakendatud eset, mille hulka kuuluvad:a)Riidest lapsekleit (100 % sünteeskiust), millel on V-kujuline lõhikuta kaelus.Kleidi esiosal on riidele õmmeldud silmkoepits. Kleidil on lühikesed käised, mille otstes on kummipael. Kaelus, käiseotsad ja alumine äär on palistamata.b)Kaks silmkoelist rõivamanust — silmkoeline loor ja tekstiilkimp (100 % sünteeskiust).Kaubad on lapse maskeraadikostüümina kokkupakendatud.(kleit)(Vt foto nr 611) | 62044300 | Klassifikatsioon määratakse kindlaks koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 6204 ja 62044300 sõnastusega. Grupi 95 märkuse 1 punkti e kohaselt jäetakse grupist välja gruppide 61 ja 62 tekstiilist maskeraadikostüümid. Vt ka HS selgitavat märkust rubriigile 9505 A 3. |

3.Kummist välistallaga sandaalid, mille kõrgus talda ja kanda koos mõõtes on kuni 3 cm ja mille sisetalla pikkus on vähemalt 24 cm. Suurem osa pealsete välisküljest koosneb nahkrihmadest, mis on vooderdatud keemilisest kiust riidega. Kolm tekstiilmaterjalist rihma kinnitatakse üle labajala takjapaelaga.(Vt fotod nr 609 A + B) | 64039933 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 64 märkusega 4, grupi 64 lisamärkusega 1 ning CN-koodide 6403, 640399 ja 64039933 sõnastusega. Neid sandaale ei saa klassifitseerida kui spordijalatseid grupi 64 alamrubriigi märkuse 1 tähenduses. Neid ei saa ka pidada sportimiseks mõeldud jalatsiteks määratluse "jalatsid, mille valmistamisel kasutatakse eritehnoloogiat" tähenduses, sest muu hulgas ei taga pealsed jala püsivat asendit jalatsis. |

4.Sisejalatsid, mille karusriidest silmkoepealsete külge on kinnitatud pahkluud kattev soonik ning mille esiosa ninatükile on õmmeldud pealsematerjalist loomapea (ahv).Tald koosneb kahest tekstiilikihist ja nende vahele asetatud poorse plastmaterjali kihist.Välimine tekstiilikiht on vastupidavast tekstiilmaterjalist, millele on kinnitatud polüvinüülkloriidist nupud. Välimine tekstiilmaterjal (ligikaudu 80 % välistalla pinnast) ja polüvinüülkloriidist nupud (ligikaudu 20 % välistalla pinnast) puutuvad kokku põrandaga.(Vt fotod nr 608 A + B) | 64052091 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 64 märkuse 4 punktiga b, grupi 64 lisamärkusega 2 ning CN-koodide 6405, 640520 ja 64052091 sõnastusega. Välimisel tekstiilmaterjalikihil on vastupidavus ja/või tugevus, mida tavaliselt nõutakse välistalla tavakasutuse korral. Nende omaduste tõttu tuleb välistalda pidada tekstiiltallaks. |

+++++ TIFF +++++

+++++ TIFF +++++

--------------------------------------------------